CELEX: 32008D0674
Language: et
Date: 2008-08-13 00:00:00
Title: 2008/674/EÜ: Komisjoni otsus, 13. august 2008 , millega muudetakse otsust 2007/683/EÜ, millega kiidetakse heaks metssigadel esineva sigade klassikalise katku likvideerimise kava Ungari teatavates piirkondades (teatavaks tehtud numbri K(2008) 4321 all)

15.8.2008   
            
            
               ET
            
            
               Euroopa Liidu Teataja
            
            
               L 220/30
            
         
      KOMISJONI OTSUS,
   13. august 2008,
   millega muudetakse otsust 2007/683/EÜ, millega kiidetakse heaks metssigadel esineva sigade klassikalise katku likvideerimise kava Ungari teatavates piirkondades
   (teatavaks tehtud numbri K(2008) 4321 all)
   (Ainult ungarikeelne tekst on autentne)
   (2008/674/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 23. oktoober 2001. aasta direktiivi 2001/89/EÜ ühenduse meetmete kohta sigade klassikalise katku tõrjeks, (1) eelkõige selle artikli 16 lõiget 1,
   ning arvestades järgmist:
   
               (1)
            
            
               Komisjoni otsusega 2007/683/EÜ (2) kiideti heaks Ungari 11. juulil 2007. aastal esitatud kava metssigadel esineva sigade klassikalise katku likvideerimiseks nimetatud liikmesriigi neis piirkondades, mis on sätestatud kõnealuse otsuse lisas.
            
         
               (2)
            
            
               Ungari on teavitanud komisjoni metssigadel esineva sigade klassikalise katku hiljutisest arengust liikmesriigis. Pidades silmas olemasolevat epidemioloogilist teavet, tuleks metssigadel esineva sigade klassikalise katku likvideerimise kava meetmeid laiendada teatavatele Hevesi maakonna ja Borsod-Abaúj-Zempléni maakonna piirkondadele.
            
         
               (3)
            
            
               Ühenduse õigusaktide läbipaistvuse tagamiseks tuleks otsuse 2007/683/EÜ lisa asendada käesoleva otsuse lisa tekstiga.
            
         
               (4)
            
            
               Seetõttu tuleks otsust 2007/683/EÜ vastavalt muuta.
            
         
               (5)
            
            
               Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2007/683/EÜ lisa asendatakse käesoleva otsuse lisas esitatud tekstiga.
   Artikkel 2
   Käesolev otsus on adresseeritud Ungari Vabariigile.
   
      Brüssel, 13. august 2008
      
         
            Komisjoni nimel
         
         
            komisjoni liige
         
         Androulla VASSILIOU
         
      
   
   
      (1)  EÜT L 316, 1.12.2001, lk 5. Direktiivi on viimati muudetud komisjoni otsusega 2007/729/EÜ (ELT L 294, 13.11.2007, lk 26).
   
      (2)  ELT L 281, 25.10.2007, lk 27. Otsust on muudetud otsusega 2008/159/EÜ (ELT L 51, 26.2.2008, lk 21).
   
      LISA
      
         
            „LISA
            Piirkonnad, kus rakendatakse metssigadel esineva sigade klassikalise katku likvideerimise kava
            Nógrádi maakonna ja Pesti maakonna territooriumid, mis asuvad Doonau jõest põhjas ja idas, Slovakkia piirist lõunas, Nógrádi maakonna piirist läänes ja kiirteest E71 põhjas; Hevesi maakonna territoorium, mis asub Nógrádi maakonna piirist idas, Borsod-Abaúj-Zempléni maakonna piirist lõunas ja läänes ning kiirteest E71 põhjas; Borsod-Abaúj-Zempléni maakonna territoorium, mis asub Slovakkia piirist lõunas, Hevesi maakonna piirist idas, kiirteest E71 põhjas ja läänes, maanteest nr 37 lõunas (kiirtee E71 ja maantee nr 26 vahelisel lõigul) ning maanteest nr 26 läänes.”